page7
PROJECTE 4 ESO | COcMPASS | 1 TRIMESTRE| INS RONDA – LLEIDA | CURS 2022-23
ACTE 2:
Aquest botí és millor del que esperaven. Saïd ordena tornar els presoners a la bodega sense tocar-los un pèl. Però la temptació és massa forta i Malek, el segon a bord, deixa que els pirates s'abraonin de nit damunt les cristianes per satisfer els seus instints més baixos. Fa molts dies que naveguen i la sang batega al braç desarmat que els ha donat Al·là... Però Saïd els descobreix, posa ordre, destitueix Malek i el fa fuetejar. Dóna les claus de la nau a Joanot i mana que portin a Blanca, inconscient, a la seva cabina. Quan la Blanca torna en si, prova d'apunyalar en Saïd, però no ho aconsegueix. Cara a cara, en Saïd li explica a Blanca que no és pas el primer cop que els cristians l'han volgut matar. Recorda la seva infantesa i com quedà orfe de pare i mare durant la injusta i salvatge expulsió dels moriscos de València. El dolor de Saïd i la trista història que li conta entendreixen el cor de la cristiana que comença a enamorar-se de qui l'ha fet presonera. Idriss el grumet, enfilat al pal major de la nau pirata, veges terra. La tripulació celebra la seva tornada a casa, però en aquests moments de la història, Saïd i Blanca s'han enamorat i ell li promet la llibertat. Ningú no la comprarà com a esclava. Confessa que ha fet virar el vaixell sense que ningú en sabés res i que no estan anant cap a Àlger, sinó que s'apropen a l'illa de Gerba on hi ha els espanyols. Malek s'assabenta de la traïció de Saïd i rabiós, lidera el motí dels pirates contra el seu capità. El destitueixen i s'emborratxen per celebrar-ho.Però mentrestant, en Joanot s'empesca una jugada que li proporcionarà un bon futur. A canvi d'un document signat pel virrei que li asseguri unes bones rendes i l'indult dels seus delictes, alliberarà els cristians i els guiarà per aconseguir el control de la nau. Els cristians surten de la bodega armats i sense cadenes. Hi ha una batalla sagnant i els pirates van caient un a un.
ACTE 3:
Saïd és el darrer dels pirates que segueix amb vida, i està a punt de ser ajusticiat, penjat del pal més alt. Blanca demana al seu pare que en tingui pietat, ja n'hi ha hagut prou de sang, prou odi, prou venjança. Però Don Carles s'hi nega i dona l'ordre. Blanca desembeina el punyal i s'apunta el pit: Deslligueu-lo, o tindreu dues morts en lloc d'una. La germana de la Blanca i la resta de cristianes intenten fer entrar en raó la Blanca. En Ferran ofereix a Blanca la vida de Saïd a canvi que ella torni al seu costat com si res no hagués passat. Blanca accepta i Ferran proporciona un bot per tal que Saïd fugi del vaixell i pugui arribar a la costa. La Blanca accepta. Prefereix que el seu enamorat visqui encara que ella s'hagi de casar amb qui no estima. Els enamorats s'acomiaden. En aquell moment se sent un tret que fereix Saïd de mort. És en Carles, fora de si, que ha disparat l'arma mortal. Blanca, en veure que Saïd mor, compleix la seva amenaça i es clava el punyal fins al mànec en mig del pit.La supèrbia i l'orgull han pogut amb Carles. En la mort de Saïd i Blanca hi ha una història d'amor derrotat que en cel brillarà com una estrella, i en el mar reviurà com un somni que indicava els camins de la pau.