page6
PROJECTE 4 ESO | COcMPASS | 1 TRIMESTRE| INS RONDA – LLEIDA | CURS 2022-23
Els tres actes de Mar i Cel:
ACTE 1:
22 de setembre de l'any 1609. Som a Madrid, a la cort del Rei d'Espanya Felip III. I el Rei Felip ha decidit l'expulsió dels moriscos. Tots fora! Espanya és Cristiana. Els moriscos són una amenaça.Els nobles de València s'oposen a la idea. Els senyors valencians protegeixen els moriscos per tal de no perdre els seus vassalls, que treballen la terra per ells tot l'any, i de franc.Però res no impedirà fer fora dues-centes mil persones. Els nobles valencians podran quedar-se amb totes les seves pertinences. El Marquès de Caressena, virrei i lloctinent de la ciutat i el Regne de València dicta l'ordre d'expulsió. El Rei garanteix el bon tracte a les persones dels moriscos, però qualsevol d'ells que, passats els tres dies, sigui trobat pels camins, qualsevol el podrà prendre, robar-li el que porti, i si es defensés matar-lo sense pena per ell. Alguns caps de família es resisteixen a deixar la seva terra. Saïd, el fill petit de la família Salem, és testimoni de la mort dels seus pares durant l'expulsió.- Vint anys més tard. La mar Mediterrània està plena de pirates i corsaris que ataquen i capturen vaixells cristians per quedar-se'n les riqueses i vendre els presoners. Saïd s'ha convertit en un temut pirata i avui la seva tripulació celebra la captura d'un vaixell cristià on hi viatgen el virrei de València i la seva filla. Després d'una cruenta batalla, els pirates llencen al mar els cossos dels companys caiguts. Que Al·là aculli als germans que han perdut la vida lluitant al costat nostre. Ells no gaudiran de les riqueses guanyades als cristians, però Al·là els recompensarà eternament. Llenceu els cossos al mar. A la coberta del vaixell reparteixen el botí. El jove pirata Osman, de la terra d'Alger, és dels últims a triar. N'hi tocarà un botí ben magre... Mentre es va fent de nit, Osman canta el seu enyor d'un amor i d'una llar. Tancats a la bodega, els cristians capturats resten presoners, encadenats tots junts i sense gairebé menjar ni beure. Com una massa informe formada per caps, braços, cames i gemecs conviuen a les fosques. Només un raig de llum esmorteït entra a través de la reixa que els separa de la coberta. Finalment, els presoners són conduïts al castell de popa. Un d'ells es en Carles, el virrei de València, que viatjava rumb a Barcelona acompanyat de la seva filla, Blanca, i el seu promès Ferran. Saïd mana deslligar les dones. En Carles sembla un peix gros, en podran demanar un bon rescat. El virrei no vol que el reconeguin; per això menteix fent-se passar per un pobre mercader, però Idriss el grumet, que coneix tots els racons del vaixell ha escoltat els cristians quan parlaven a la bodega, coneix la seva identitat i el desemmascara. Un dels pirates més veterans, en Joanot, que és un cristià renegat, fugitiu de la justícia, se'n recorda del Virrei i el reconeix: va ser ell qui va expulsar els moriscos!